
Jogszakmai anyagok osztályozása mély tanuló algoritmusok használatával

A projektem célja egy olyan rendszer létrehozása volt, amely képes a lehető legkisebb
emberi erő befektetéssel és emellett a legnagyobb pontosággal szinte elhanyagolható
időmennyiség alatt eldönteni egy Európai Uniós jogi dokumentumról, hogy melyik
osztályba lehet besorolni azt fejezetkód szerint, azaz a dokumentum tartalmának a vizsgálata.
Megvizsgáltam több olyan technikát, amely szóba jöhetett egy ilyen neurális hálózaton
alapuló osztályozó rendszer kialakításánál. Ezeket összehasonlítottam és kiválasztottam
a feladat szempontjából legideálisabb könyvtárakat, technikákat.
Elkészítettem több metódust, melyek segítségével be tudtam szerezni a témához tartozó
tanító dokumentumokat és hozzájuk tudtam kötni a megfelelő osztályokat.
Kiválasztottam a rendelkezésemre álló olyan dokumentum áttranszformáló technikát,
amely megfelelő hatékonysággal és az én rendelkezésemre álló adatkészlet
szempontjából is megfelelően képes volt áttranszformálni a dokumentumaimat
numerikus vektorokká.
Ezek után célul tűztem ki magamnak, hogy minél jobb pontosságot és teljesítményt érjek
el a modellel, ezeknek a kiértékelését pedig több különböző neurális hálózatoknál
használt technikával is elvégeztem.
A modell legnagyobb pontossága elérte a 64%-ot a 20 osztály esetében, ehez még a modell
számára ismeretlen adathalmazt használtam fel.



